Θα περιγράψω την "περιπέτεια" μου με τους εν λόγω οικοδεσπότες προς γνώση των υπολοίπων. Στις 3/7 στις 20:00 περίπου έκλεισα το συγκεκριμένο διαμέρισμα για την ίδια μέρα. Δυστυχώς, επρόκειτο για λάθος μου (ήθελα για τις 4/7) και δεν το κατάλαβα παρά στις 2 τα ξημερώματα την επόμενη μέρα (δηλαδή 4/7). Οι οικοδεσπότες έστειλαν 3 μηνύματα από τις 20:00 μέχρι τις 23:00 στο airbnb. Εγώ δεν τα είδα, γιατί δεν είχα πρόσβαση και γιατί θεώρησα ότι δεν επήγαν (εφόσον νόμιζα πως είχα κλείσει για αύριο, άρα υπήρχε χρόνος για συνεννόηση).
Όταν μπήκα ξανά στην πλατφόρμα να δω τα μηνύματα, από τη συζήτηση που προέκυψε κατάλαβα ότι είχα κάνει λάθος. Η ώρα είχε περάσει και δε μπορούσα να κάνω refund γιατί η διαμονή μου έτρεχε και επί της ουσίας είχα πληρώσει για κάτι που δεν πήγα. Προσπαθήσαμε να το λύσουμε αυτό και οι άνθρωποι πρότειναν να το κλείσω και για την επόμενη που ήθελα εξαρχής με μια μειωμένη τιμή (μείωση 33% από τα 31€ που κόστιζε). Δε δέχτηκα, και εν τέλει πλήρωσα το λάθος χωρίς να ευχαριστηθώ την υπηρεσία που πλήρωσα.
Μερικά σημεία που θα ήθελα να εστιάσω:
• Δεν επικοινώνησαν τηλεφωνικώς ή με γραπτό SMS, μια βέλτιστη πρακτική, την οποία εφαρμόζουν εξ' αρχής άλλοι hosts. Θεωρώ κακή διαχείριση την μη επικοινωνία με τέτοιο τρόπο για μια κράτηση της ίδιας μέρας, που έτρεχε κιόλας, και με έναν πελάτη που δεν απαντάει στα γραπτά μηνύματα. Στην τελική σαν host οφείλεις να παρέχεις καλές υπηρεσίες φιλοξενίας και το γραπτό chatting από το airbnb δεν είναι ένδειξη ποιοτικού host.
• Παρά το γεγονός ότι εγώ δε μπορούσα να κάνω refund, υπάρχει η δυνατότητα ο host να στείλει πίσω χρήματα αν τα ζητήσει μέσω της πλατφόρμας ο πελάτης (25€ max για την εν λόγω κράτηση). Οι hosts από ότι φάνηκε δε θέλησαν να προτείνουν κάτι τέτοιο, και πρότειναν μια έκπτωση 33% για να ξανακλείσω την επόμενη μέρα.
• Προσωπικά, δε δέχτηκα να πληρώσω για να ξανακλείσω εκεί για την επόμενη μέρα (προτίμησα άλλον host, ο οποίος ήταν εξαιρετικός) αλλά και θεωρούσα την επιστροφή χρημάτων τη βέλτιστη λύση, γιατί επί της ουσίας είχα πληρώσει κάτι το οποίο δε χρησιμοποίησα. Το αντεπιχείρημα των hosts ήταν ότι ακόμα και αν δεν πήγα, κράτησα το μέρος και το έκρυψα από την πλατφόρμα, οπότε κάποιος που μπορεί να ήθελε να το νοικιάσει δεν το νοίκιασε. Προσωπική τοποθέτηση σε αυτό, μια τέτοια απάντηση είναι φτηνή δικαιολογία, πόσο μάλλον δε, αν αναλογιστεί κανείς ότι μιλάμε για ένα μαύρο τουριστικά καλοκαίρι (covid) και πως έκλεισα κάτι για την ίδια μέρα ενώ είχε ξεκινήσει η χρέωσή του (στοιχεία που ελαχιστοποιούν τις πιθανότητες να το νοίκιαζε κάποιος άλλος).
Από αυτά τα γεγονότα, εγώ την αξιολογώ ως τη χειρότερη εμπειρία στο airbnb μέχρι στιγμής, εφόσον δεν υπήρχε καν ως εμπειρία και οι hosts δεν έδειξαν καλή θέληση.
Από εκεί και πέρα είναι στην ευχέρεια του καθενός να βγάλει τα δικά του συμπεράσματα.